Presidenti Thaçi shpreh vullnetin për përpjekje maksimale për marrëveshje me Serbinë
Në fund të vizitës në Uashington, Presidenti i Kosovës tha se nuk ka rrugë tjetër drejt paqes
Presidenti i Kosovës, Hashim Thaçi e mbylli vizitën njëjavore në Uashington, duke e mbrojtur me forcë nevojën për një marrëveshje mes Kosovës dhe Serbisë, që sipas tij do të sillte paqe për dy vendet dhe rajonin. Në një diskutim në Këshillin e Atlantikut, presidenti Thaçi tha se koha është tani për të lënë të shkuarën pas. Siç njofton kolegia Keida Kostreci, zoti Thaçi u largua nga Uashingtoni, me një mbështetje nga administrata amerikane për arritjen e këtij objektivi që do të ishte “historik” sipas zyrtarëve të lartë, por mbetet ende për t’u zbuluar se si do të trajtohej çështja e kufijve mes dy vendeve. Shumë detaje mbeten ende të pashpjeguara publikisht lidhur me përpjekjet e mëtejshme për një marrëveshje mes Kosovës dhe Serbisë, por Presidenti Thaçi hodhi dritë mbi disa aspekte. Duke thënë se procesi nuk do të jetë shumë popullor, ai pranon se do t’i duhet të bëjë lëshime... Dhe megjithëse nuk e përdor më shprehjen korrigjim kufiri, zoti Thaçi thotë se nuk mund të ketë marrëveshje mes dy vendeve pa “definim të kufirit”, siç u shpreh ai. , tha zoti Thaçi. Por në këmbim, thotë presidenti i Kosovës, do të ketë njohje reciproke mes dy vende, integrim euro-atlantik, anëtarësim në OKB, transformim të Kosovës dhe paqe në rajon. Ajo që ai thotë se nuk do të pranohet, është shkëmbimi i popullsisë dhe ndarja në vija etnike. Pyetjeve lidhur me kundërshtimet brenda vendit, përfshirë qëndrimet e ndryshme të kryeministrit Ramush Haradinaj, ai u përgjigjet: Por pse mendon ai se tani është momenti i përshtatshëm? Zoti Thaçi nuk u përgjigj direkt se çfarë do të thotë ky vullnet reciprok dhe as Presidenti serb Aleksandar Vuçiç nuk është shprehur se çfarë e bën këtë moment unik. Për ta vënë në kontekst përpjekjen e tij, ai u kujtoi të pranishmëve se 20 vjet më parë ishte në male duke luftuar për lirinë e vendit të tij: tha ai. Edhe kur u pyet për vendosjen e tarifës 100 për qind ndaj importeve serbe pasi Kosova nuk i siguroi votat për anëtarësim në Interpol dhe këmbënguljes së kryeministrit Haradinaj për të mos u tërhequr nga ai vendim, zoti Thaçi foli në kontekstin e perspektivës që hap një marrëveshje. Zëvendës Presidenti Ekzekutiv i Këshillit të Atlantikut, Damon Wilson që e drejtoi bisedën është dakord, se një marrëveshje i heq këto çështje nga tryeza. , tha ai. Zoti Wilson tha se ekziston shansi për një mundësi historike për një zgjidhje përfundimtare. tha ai. Zoti Wilson shtoi se do të ketë shumë vështirësi dhe se ai ka një optimizëm të matur për një sukses të mundshëm, duke u nisur nga vullneti i dy udhëqësve. Dhe Presidenti Thaçi duket se e ka të qartë një gjë të tillë, kur bën thirrje për mbështetjen e Uashingtonit dhe Bashkimit Evropian.